Isaac Kwame Asiamah

Isaac Kwame Asiamah (wɔwoo no 24 Ɔpɛnimma 1975) yɛ Ghanaamanyɔni wɔ Ghana Amansin mu. Ɔyɛ Atwima Mponua Mmrahyɛbadwam mpɛsoa no Mmarahyɛbadwani. Ɔayɛ mmarahyɛbadwani ama Mmrahyɛbadwam mpɛsoa no wɔ mmarahyɛbadwa a ɛtɔ so anan (4th), anum (5th), nsia (6th), nson (7th) ne awɔtwe (8th) a ɛwɔ Ghana Amansin a ɛtɔ so anan (4th) mu. Ɔyɛ Ɔman Ho Dɔ Kuw Foforɔ (New Patriotic Party) no muni. Efi bosome Ɔgyefoɔ afe 2017 kosi bosome Ɔpɛpɔn afe 2021 no, ɔyɛɛ Mmabun ne Agumadi ho Ɔsoafo (Minister of Youth and Sports).

 Ne mmofraase abrabɔ ne nhomasua 
Wɔwoo Isaac Asiamah wɔ Mampong, Ghana wɔ Ɔpɛnimma da a ɛtɔ so aduonu anan (24), afe 1975 mu. Ɔkɔɔ Ghana Suapɔn (University of Ghana), Legon baabi a onyaa Adwinni mu abodin krataa wɔ Asase ne Amanyɔsɛm mu (Bachelor of Arts degree in Geography and Political Science), wɔ afe 2000. Ɔkɔɔ Ghana Asoɛe a Ɛhwɛ Adwumayɛ ne Ɔmanfoɔ So (Ghana Institute of Management and Public Administration) na hɔ na onyaa ne master’s abodin krataa wɔ Aban ne Akannifo mu (master's degree in Governance and Leadership), na ɔwiee afe 2008.

 Adwuma 
Asiamah anya adwumayɛ ho nimdeɛ ahorow, a nea ɛka ho ne sɛ wɔde no yɛɛ adwuma sɛ Nhyehyɛe Ho Nhwehwɛmufo (Policy Analyst) wɔ Ɔman Ho Dɔ Kuw no Asafo Ti Foforo (New Patriotic Party Headquarters) a ɛwɔ Nkran (Accra) no. Na ɔsan yɛ Ɔman Mmabun Ɔkyerɛwfo (National Youth Secretary) wɔ Ɔman Ho Dɔ Kuw Foforo (New Patriotic Party) no mu.

 Amanyɔsɛm mu adwuma 
Asiamah hyɛɛ Ghana amanyɔsɛm mu wɔ ne mmofraase bere a ɔsii akan na odii nkonim wɔ Atwima Mponua Mmrahyɛbadwam mpɛsoa abatow mu wɔ NPP tekiti so wɔ afe 2005 mu. Bere a odii nkonim wɔ atenae no mu no, na wadi mfe aduonu akron (29 years old), na ɔyɛ mmarahyɛbadwani kumaa sen biara wɔ Ghana amanyɔsɛm abakɔsɛm mu.  Mprempren nea ɔwɔ mmarahyɛbadwani kumaa no abodin ne Francisca Oteng-Mensah a ɛwɔ afe 2016 mu no, wɔpaw no bere a na wadi mfe aduonu mmiɛnsa (23 years old).

 Mmabun ne Agumadi ho Ɔsoafoɔ 
Wɔ bosome Ɔpɛpɔn afe 2017 mu no, Ɔmanpanyin Nana Akuffo-Addo yii no sɛ ɔmmɛyɛ Ɔsoafoɔ a ɔhwɛ Mmabun ne Agumadi so (Minister of Youth and Sports) wɔ Ghana. Wɔmaa no adwuma sɛ ɔmma agumadi mu nteɛso(sporting disciplines) ne dwumadi ahorow (activities ) a ɛwɔ ɔman Ghana no mu ntu mpɔn denam agumadifo nkumaa (young athletes) a ɔbɛma wɔanya nkɔso no so. Ɔmanpanyin no hyɛɛ no nkuran sɛ ɔmfa nhyehyɛe ahorow (structures) nsi hɔ a ɛbɛma Ghana agumadi ayɛ mmerɛw na ɔde adi dwuma sɛ asɛnka agua a ɔde bɛkyerɛ Ghana agumadifo (Ghanaian athletes) wɔ wiase asɛnka agua so (world stage).

 Mmarahyɛ Badwa no mu nhwehwɛmu 
Mmarahyɛ Badwa no Boayikuw a Wɔpaw Nipa (Appointments Committee) no hwehwɛɛ Asiamah mu wɔ Ɔgyefoɔ bosome da a ɛtɔ so nson (7) afe 2017 mu. Wɔ nhwehwɛmu no mu no, ɔkaa n’adwene wɔ sɛdeɛ wɔbɛtumi ama agumadiɛ atu mpɔn wɔ Ghana. Nsakrae titiriw biako a na wabɔ ne tirim sɛ ɔde bɛba ne sɛ ɔbɛma nneɛma a ɛda adi pefee wɔ ɔman akuw ahorow ne aban no ho dwuma titiriw wɔ sika a wɔde ma ne akatua a wɔde ma agodifo no ho.

 Ntam a wɔka 
Ɔmanpanin Akuffo-Addo kaa ntam sɛ wɔde asoafoɔ a Mmarahyɛ Badwa no apene wɔn so no nyinaa bɛba wɔ Ɔgyefoɔ bosome da a ɛtɔ so du (10) afe 2017 mu. Asiamah ka asoafoɔ foforɔ du a wɔnyaa wɔn asoafoɔ mmara sɛ wɔbɛhyɛ aseɛ ayɛ adwuma wɔ wɔn som adwuma ahodoɔ mu.

 Abatow 

 Afe 2004 Abatow 
Wɔpaw Asiamah sɛ mmarahyɛbadwani maa Atwima Mponua Mmrahyɛbadwam mpɛsoa a ɛwɔ Ashanti Mantam mu wɔ Ghana nea edi kan wɔ afe 2004 Ghana amansan abatow no mu. Odii nkonim wɔ Ɔman Ho Dɔ Kuw Foforɔ (New Patriotic Party) no tekiti so. Na ne Mmrahyɛbadwam mpɛsoa no yɛ mmarahyɛbadwam nkongua aduasa nsia (36) no fa wɔ nkongua aduasa nkron (39) a Ɔman Ho Dɔ Kuw Foforɔ (New Patriotic Party) no dii wɔ saa abatow no mu maa Ashanti Mantam no mu. Ɔman Ho Dɔ Kuw Foforɔ (New Patriotic Party) no nyaa dodow no ara a ɛyɛ mmarahyɛ badwa nkongua ɔha aduonu awɔtwe (128) wɔ nkongua ahanu aduasa (230) mu. Wɔde amba 30,012 na ɛpaw no wɔ abatoɔ a ɛfata a wɔtoeɛ nyinaa mu 44,217 a ɛne abatoɔ a ɛfata nyinaa mu 67.9% yɛ pɛ. Onyaa amba sen John Macitse Oduro H. a ofi Ɔman Demokrasi Nhyiam Kuw (National Democratic Congress) no mu ne Stephen Osei Bossman a ofi Nhyiam Nnipa Kuw (Convention People's Party) no mu. Eyinom nyaa abatow a ɛfata nyinaa mu 30.5% ne 1.7%.

 Afe 2008 Abatow 
Wɔ afe 2008 mu no, odii nkonim wɔ amansan abatoɔ no mu wɔ Ɔman Ho Dɔ Kuw Foforɔ (New Patriotic Party) tekiti so maa Mmrahyɛbadwam mpɛsoa koro no ara. Na ne Mmrahyɛbadwam mpɛsoa no yɛ mmarahyɛ badwa nkongua aduasa anan (34) no fa wɔ nkongua aduasa nkron (39) a Ɔman Ho Dɔ Kuw Foforɔ no dii wɔ saa abatow no mu maa Ashanti Mantam no mu. Ɔman Ho Dɔ Kuw Foforɔ no nyaa mmarahyɛ badwa nkongua ɔha nkron (109) wɔ nkongua ahanu aduasa (23)0 mu. Wɔde amba 25,350 na ɛpaw no wɔ abatoɔ a ɛfata a wɔtoeɛ nyinaa mu 44,948 a ɛne abatoɔ a ɛfata nyinaa mu 56.4% yɛ pɛ. Onyaa amba sen Amoah Sarpong a ofi Ɔmanfo Ɔman Nhyiam (People's National Convention) no mu, Ali Yeboah a ofi Ɔman Demokrasi Mmarahyɛ Badwa (National Democratic Congress) no mu, Kofi Takyi a ofi Demokrasi Nnipa Kuw (Democratic People's Party) no mu, Appiahhene Peter a ofi Nhyiam Nnipa Kuw (Convention People's Party) no mu ne Raphael Baffour Awuah a ɔyɛ ɔkannifo a ɔde ne ho. Eyinom nyaa abatow a wɔtow no nyinaa mu 0.68%, 32.01%, 0.42%, 1.12% ne 9.37%.

 Afe 2012 Abatow 
Wɔ afe 2012 mu no, odii nkonim wɔ amansan abatoɔ no mu wɔ Ɔman Ho Dɔ Kuw Foforɔ (New Patriotic Party) tekiti so maa Mmrahyɛbadwam mpɛsoa koro no ara. Wɔde amba 33,961 na ɛpaw no wɔ abatoɔ a ɛfata a wɔtoeɛ nyinaa mu 59,300 a ɛne abatoɔ a ɛfata nyinaa mu 57.27% yɛ pɛ.  Onyaa amba sen Kwaku Agyemang-Mensah a ofi Ɔman Demokrasi Nhyiam Kuw (National Democratic Congress) no mu ne Frank Tachie Mensah a ofi Nhyiam Nnipa Kuw (Convention People's Party) no mu.  Eyinom nyaa abatow a wɔtow no nyinaa mu 41.94% ne 0.79%.  Wɔsan paw no wɔ afe 2016 ne 2020 amansan abatoɔ no mu sɛ ɔmmɛgyina hɔ wɔ Ghana Mmarahyɛ Badwa a ɛtɔ so nson (7) ne awɔtwe (8) a ɛwɔ Ghana Amansin a ɛtɔ so anan (4) nyinaa mu.

 N'abrabɔ mu nsɛm 
Asiamah aware a ɔwɔ mma baasa (3).  Ɔkyerɛ sɛ ɔyɛ Kristoni na ɔyɛ Anglikan Asɔre (Anglican Church) a ɛwɔ Ghana no muni.

 Hwɛ eyi nso 

 Minister of Youth and Sports
 Atwima Mponua constituency
 List of MPs elected in the 2016 Ghanaian parliamentary election

 Ntotoho 

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2005–2009
Nkyekyεmu:Ghana mmrahyɛbadwafoɔ 2009–2013
Nkyekyεmu:Ghana mmrahyɛbadwafoɔ 2013–2017
Nkyekyεmu:Ghana mmrahyɛbadwafoɔ 2017–2021